**ΑΝΑΚΟΙΝΩΣΗ ΓΙΑ ΥΠΟΒΟΛΗ ΤΑΙΝΙΩΝ**

**Κινηματογραφικές Μέρες - Κύπρος 2015**

**13ο Διεθνές Φεστιβάλ Κινηματογράφου**

**17/4/2015 - 26/4/2015**

Ανακοίνωση για υποβολή ταινιών στο Διεθνές Διαγωνιστικό Τμήμα “Glocal Images” Έναρξη Υποβολής Αιτήσεων/Ταινιών

Το Υπουργείο Παιδείας και Πολιτισμού και το Θέατρο Ριάλτο ανακοινώνουν ότι δέχονται αιτήσεις συμμετοχής για το Διαγωνιστικό Τμήμα του Φεστιβάλ «Κινηματογραφικές Μέρες - Κύπρος 2015». Το φεστιβάλ, το οποίο λειτουργεί φέτος για 13η τίτλο “Glocal Images”, στο οποίο θα μπορούν να συμμετάσχουν κυπριακές και διεθνείς ταινίες μυθοπλασίας. Η επιλογή των ταινιών στο διαγωνιστικό τμήμα γίνεται από την τριμελή καλλιτεχνική επιτροπή του φεστιβάλ, τους Δρα. Κώστα Κωσταντινίδη (Ακαδημαϊκός), Τώνια Μισιαλή (Σκηνοθέτις/Παραγωγός) και Στελάνα Κλήρη (Σκηνοθέτις/Παραγωγός). Το φετινό φεστιβάλ που θα λάβει χώρα από τις 17 μέχρι τις 26 Απριλίου 2015, θα πραγματοποιηθεί σε Λευκωσία και Λεμεσό, όπως και τα προηγούμενα χρόνια. φορά, διαθέτει για πέμπτη συνεχή χρονιά ξεχωριστό διαγωνιστικό τμήμα υπό τον

Η διοργάνωση του Φεστιβάλ δεν έχει μόνο ως στόχο να διευρύνει τους ορίζοντές του εντός των γεωγραφικών συνόρων του, αλλά και να προσελκύσει τη διεθνή κινηματογραφική βιομηχανία και το διεθνές κοινό, καθιστώντας το, με τον τρόπο αυτό, κομβικό σημείο συνάντησης των τριών ηπείρων που περιβάλλουν το νησί. Το διεθνές διαγωνιστικό τμήμα “Glocal Images” φιλοξενεί ταινίες που αναδεικνύουν τους χρωματισμούς μιας τοπικής κουλτούρας και που προσεγγίζουν με καινοτόμο τρόπο θέματα τα οποία ενδιαφέρουν την παγκόσμια γνώμη.

Η βράβευση των ταινιών που θα υποβληθούν στο διαγωνιστικό τμήμα του φετινού φεστιβάλ, θα ανατεθεί σε διεθνή Κριτική Επιτροπή τα ονόματα της οποίας θα ανακοινωθούν στη συνέχεια. Οι κατηγορίες βραβείων θα είναι οι εξής:
- Βραβείο Καλύτερης Ταινίας Glocal Images, συνοδευόμενο από το ποσό των € 6,000
- Ειδικό Βραβείο Κριτικής Επιτροπής Glocal Images, συνοδευόμενο από το ποσό των € 3,000
- Βραβείο Καλύτερης Σκηνοθεσίας Glocal Images, συνοδευόμενο από το ποσό των € 1,000

Με την αναβάθμιση του Διεθνούς Διαγωνιστικού Τμήματος ταινιών μυθοπλασίας στο φεστιβάλ, αναμένεται μια συναρπαστική επετειακή χρονιά που ευελπιστεί να ανακαλύψει νέα ταλέντα και νέες ιστορίες από όλο τον κόσμο.

Οι ενδιαφερόμενοι καλούνται να υποβάλουν αίτηση συμμετοχής μέχρι την **Παρασκευή 13 Φεβρουαρίου 2015.**

Για λεπτομέρειες σχετικά με τους όρους και κανονισμούς και την αίτηση συμμετοχής επισκεφθείτε την ιστοσελίδα www.cyprusfilmdays.com. Για περαιτέρω πληροφορίες, επικοινωνήστε τηλεφωνικώς στο 25 34 39 02 και ηλεκτρονικά στο info@cyprusfilmdays.com